PSTC บวก 4 วันติดขานรับกำไรแจ่ม-ลงทุนโรงไฟฟ้าเต็มสูบ
PSTC บวก 4 วันติดขานรับกำไรแจ่ม-ลงทุนโรงไฟฟ้าเต็มสูบ โดยปิดตลาดวันนี้อยู่ที่ 1.12 บาท บวก 0.04 บาท หรือ 3.70% มูลค่าการซื้อขาย 95.79 ล้านบาท ทั้งนี้ราคาหุ้นมีการปรับตัวขึ้นต่อเนื่องเป็นวันที่ 4 นับตั้งแต่วันที่ 11 พ.ย.58 จากระดับต่ำสุดที่ 1.00 บาท
16 พ.ย. 2558

ผู้สื่อข่าวรายงานว่า ราคาหุ้น บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ปิดตลาดวันนี้อยู่ที่ 1.12 บาท บวก 0.04 บาท หรือ 3.70% มูลค่าการซื้อขาย  95.79 ล้านบาท ทั้งนี้ราคาหุ้นมีการปรับตัวขึ้นต่อเนื่องเป็นวันที่ 4 นับตั้งแต่วันที่ 11 พ.ย.58 จากระดับต่ำสุดที่ 1.00 บาท
PSTC รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 15.75 ล้านบาท หรือมีกำไรสุทธิ 0.007 บาทต่อหุ้น เพิ่มขึ้น 125% จากช่วงเดียวกันของปีก่อนที่มีกำไรสุทธิ 7.00 ล้านบาท หรือมีกำไรสุทธิ 0.004 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 4.40 ล้านบาท หรือ 0.002 บาทต่อหุ้น ลดลง 80% จากช่วงเดียวกันของปีก่อนที่มีกำไรสุทธิ 21.57 ล้านบาท หรือ 0.012 บาทต่อหุ้น
อีกทั้งในวันนี้บริษัทเผยที่ประชุมมีมติเพิ่มทุน ออกวอแรนต์และเข้าซื้อกิจการโรงไฟฟ้าเพิ่ม 2 แห่งรวมถึงลงทุนในกิจการโครงไฟฟ้าเพิ่มอีก 3 แห่งมูลค่ารวมกว่า 900 ล้านบาท
 